Opravné uznesenie Krajského súdu Bratislava sp. zn. 2Cob/115/2018 z 20. 1. 2019
Opravné uznesenie Krajského súdu Bratislava z 20. januára 2019, sp. zn. 2Cob/115/2018, ECLI:SK:KSBA:2019:1217211161.3
Súd: Krajský súd Bratislava
Spisová značka: 2Cob/115/2018
ECLI: ECLI:SK:KSBA:2019:1217211161.3
Dátum vydania: 20. 1. 2019
Forma: Opravné uznesenie
Oblasť práva: Obchodné právo
Text rozhodnutia
Súd: Krajský súd Bratislava Spisová značka: 2Cob/115/2018 Identifikačné číslo súdneho spisu: 1217211161 Dátum vydania rozhodnutia: 21. 01. 2019 Meno a priezvisko sudcu, VSÚ: JUDr. Ľubica Břoušková ECLI: ECLI:SK:KSBA:2019:1217211161.3 Opravné uznesenie Krajský súd v Bratislave v senáte zloženom z predsedníčky senátu JUDr. Ľubice Břouškovej a sudkýň JUDr. Oľgy Bahníkovej a JUDr. Ľubice Kriškovej v právnej veci žalobcu: Z. G.D., E.. XX.XX.XXXX, B. XXXX/X, XXX XX D.márno, právne zastúpený Advokátskou kanceláriou Marko, s.r.o., Gróbska 19, Bernolákovo 900 27, IČO: 36 860 646, proti žalovanému: Pozemné stavby SC, s.r.o., Mliekarenská 1, 821 09 Bratislava, IČO: 43 871 437, právne zastúpený Weis & Partners s.r.o., advokátska kancelária, Ivánska cesta 30/B, 821 04 Bratislava, IČO: 47 234 776, o určenie neplatnosti uznesení valných zhromaždení, o návrhu žalobcu na nariadenie neodkladného opatrenia, takto r o z h o d o l : Odvolací súd o p r a v u j e záhlavie a výrok uznesenia Krajského súdu v Bratislave č.k. 2Cob/115/2018-355 zo dňa 25.09.2018 v časti označenia čísla konania Okresného súdu Bratislava II, ktoré má správne znieť: ,,23Cb/40/2017-260“. Odvolací súd o p r a v u j e odôvodnenie opravného uznesenia Krajského súdu v Bratislave č.k. 2Cob/115/2018-358 zo dňa 05.11.2018 v časti označenia čísla konania Okresného súdu Bratislava II, ktoré má správne znieť: ,,23Cb/40/2017-260“. o d ô v o d n e n i e : 1. Krajský súd v Bratislave vydal dňa 25.09.2018 uznesenie č.k 2Cob/115/2018-355, ktorým potvrdil uznesenie Okresného súdu Bratislava II č.k. 23Cb/40/2017-260 zo dňa 06.06.2018 a žalovanému priznal právo na náhradu trov odvolacieho konania v plnom rozsahu. 2. Na základe podania súdu prvej inštancie zo dňa 17.01.2019 tunajší súd zistil, že v predmetnom uznesení odvolacieho súdu došlo k chybe, keď v záhlaví ako aj vo výroku uznesenia odvolací súd uviedol nesprávne označenie čísla konania súdu prvej inštancie ,,č.k. 23Cb/40/2017-206“. Zo súdneho spisu vyplýva, že správnym číslom konania je č.k.23Cb/40/2017-260. Z uvedeného dôvodu prišlo ku zmene čísla konania súdu prvej inštancie v záhlaví a výroku uznesenia odvolacieho súdu, ktoré má správne znieť: ,,23Cb/40/2017-260“. 3. Krajský súd zároveň dňa 05.11.2018 vydal opravné uznesenie č.k. 2Cob/115/2018-358, ktorým v záhlaví uznesenia Krajského súdu v Bratislave č.k. 2Cob/115/2018-355 zo dňa 25.09.2018 opravil označenie právneho zástupcu žalobcu. 4. Na základe podania súdu prvej inštancie zo dňa 17.01.2019 tunajší súd taktiež zistil, že v opravnom uznesení odvolacieho súdu došlo k chybe, keď v odôvodnení predmetného uznesenia odvolací súd uviedol nesprávne označenie čísla konania súdu prvej inštancie ,,č.k. 23Cb/40/2017-206“. Zo súdneho spisu vyplýva, že správnym číslom konania je č.k.23Cb/40/2017-260. Z uvedeného dôvodu prišlo ku zmene čísla konania v odôvodnení opravného uznesenia odvolacieho súdu, ktoré má správne znieť: ,,23Cb/40/2017-260“. 5. Podľa ust. § 224 Civilného sporového poriadku súd kedykoľvek aj bez návrhu opraví v rozhodnutí chyby v písaní a počítaní, ako aj iné zrejmé nesprávnosti. O oprave súd vydá opravné uznesenie, ktoré doručí subjektom konania. 6. Vzhľadom na to, že pri písomnom vyhotovení uznesenia odvolacieho súdu ako aj opravného uznesenia odvolacieho súdu došlo k chybe v písaní čísla konania súdu prvej inštancie, odvolací súd túto zrejmú nesprávnosť opravil tak, ako je uvedené vo výroku tohto uznesenia. Poučenie: Proti tomuto uzneseniu nie je prípustné odvolanie. Proti rozhodnutiu odvolacieho súdu je prípustné dovolanie, ak to zákon pripúšťa (§ 419 CSP) v lehote dvoch mesiacov od doručenia rozhodnutia odvolacieho súdu oprávnenému subjektu na súde, ktorý rozhodoval v prvej inštancii. Ak bolo vydané opravné uznesenie, lehota plynie znovu od doručenia opravného uznesenia len v rozsahu vykonanej opravy (§ 427 ods. 1 CSP). Dovolateľ musí byť v dovolacom konaní zastúpený advokátom. Dovolanie a iné podania dovolateľa musia byť spísané advokátom (§ 429 ods. 1 CSP). V dovolaní sa popri všeobecných náležitostiach podania uvedie, proti ktorému rozhodnutiu smeruje, v akom rozsahu sa toto rozhodnutie napáda, z akých dôvodov sa rozhodnutie považuje za nesprávne (dovolacie dôvody) a čoho sa dovolateľ domáha (dovolací návrh) (§ 428 CSP).

